open-index/open-wikipedia-markdown huggingface dataset:
சைனக் கோயில், கிடகநாடு

பிரபலமான இந்த **சமணக் கோயில்** சுல்தான் பத்தேரியில் அமைந்துள்ளது, இது முன்னர் கேரளத்தில் கிடகநாடு நகரம் என்று அழைக்கப்பட்டது.  இந்தக் கோயில் பொ.ச. 13 ஆம் நூற்றாண்டில் கட்டப்பட்டதாகக் கூறப்படுகிறது.  இந்த கோயில் இந்தியத் தொல்பொருள் துறையின் கீழ் பாதுகாக்கப்பட்ட நினைவுச்சின்னமாக உள்ளது.

## வரலாறு

### அழிவு
18 ஆம் நூற்றாண்டில், படையெடுத்துவந்த திப்பு சுல்தான்  இந்தக் கோயிலை தனது ஆயுதக் கிடங்காகப் பயன்படுத்தினார்.

## படக்காட்சியகம்

Kidanganad_Jain_Basti_Sultan_Bathery.jpg|கோயில் வளாகம் 
JainTemple Wayanad (2).JPG|அரிஹந்தின் சிற்பம் 
Kidanganad Jain Basti Sultan Bathery Entrance1.jpg|நுழைவு 
Jain temple, Wayanad DSC 0859 by Joseph Lazer.JPG|கோவிலில் தூண் 


## குறிப்புகள்

பகுப்பு:வயநாடு மாவட்டத்திலுள்ள சுற்றுலாத் தலங்கள்
பகுப்பு:வயநாடு மாவட்டத்திலுள்ள சமய வழிபாட்டுத் தலங்கள்
கல்லாக்கோட்டை பாளையம்

**கல்லாக்கோட்டை பாளையம்** என்பது, தமிழ்நாட்டில் உள்ள புதுக்கோட்டை மாவட்டத்தில், கந்தர்வக்கோட்டை, நம்புரான்பட்டி பகுதியில் "தின்னக்குளம்" என்ற ஊரை தலைமை இடமாகக் கொண்ட பாளையம் ஆகும். இது **சிங்கப்புலியார்** என்ற பட்டம் பூண்ட கள்ளர் மரபினரால் ஆளப்பட்டது.

## வரலாறு

1846 ஆம்  ஆண்டு விஜயரகுநாத முத்துவிஜய சிங்கபுலியார் என்பவர் ஜமீன்தாராக இருந்தார். 1879 ஆம் ஆண்டு, விஜயரகுநாத அரங்கசாமி சிங்கபுலியார் அவர்களின் கீழ் 17 கிராமங்கள் இருந்தன (16481 ஏக்கர் பரப்பளவு). அப்பொழுது அரசாங்கத்திற்கு கொடுத்த இறைப்பகுதி 1701 ரூபாய் 13 அணா 6 பைசா ஆகும். இவர்களின் அரண்மனை தின்னகுலம் கிராமத்தில் இருந்தது, இப்பொழுது முழுமையாக சிதைந்து காணப்படுகிறது. இவர்களுக்கு என்று தனி கொடியை மற்றும் தனி சின்னம் இருந்தது. இவர்களுடைய சின்னத்தில் சிங்கம் மற்றும் புலியும், கொடியில் முருக கடவுளின் வேல் மற்றும் மயில் கொண்டுள்ளது.

புதுக்கோட்டை அரச குடும்பத்துடன் திருமண உறவு மூலம் கந்தர்வகோட்டை ஜமீன்கள் இணைந்திருந்தார்கள்.

## முடிவுரை

கல்லாக்கொட்டை ஜமீன் பகுதியானது சுதந்திரத்திற்கு பிறகு கலைக்கப்பட்டு கந்தர்வகோட்டை வட்டமாக மாற்றப்பட்டது. அதனைத்தொடர்ந்து புதுக்கோட்டை மாவட்டத்தோடு இணைக்கப்பட்டது.

## மேற்கோள்கள்

பகுப்பு:குறுநில மன்னர்கள்
பகுப்பு:பாளையங்கள்
கந்தர்வக்கோட்டை பாளையம்

**கந்தர்வகோட்டை பாளையம்** என்பது, தமிழ்நாட்டில் உள்ள புதுக்கோட்டை மாவட்டத்தைச் சார்ந்த "கோமாபுரம்" என்ற ஊரை தலைமை இடமாகக் கொண்ட ஜமீன் ஆகும். இது "அச்சுதப்பண்டாரத்தார்" என்ற பட்டம் பூண்ட கள்ளர் மரபினரால் ஆளப்பட்டது.

## வரலாறு

1879 ஆம் ஆண்டு, இவர்களின் கீழ் 53 கிராமங்கள் இருந்தன (54468 ஏக்கர் பரப்பளவு). அரசாங்கத்திற்கு கொடுத்த இறைப்பகுதி 6577 ரூபாய் 4 அணா 11 பைசா ஆகும். 400 ஆண்டுகள் பழைய அரண்மனை முற்றிலும் இடிபாடுகளுடன் உள்ளது.

புதுக்கோட்டை அரச குடும்பத்துடன் திருமண உறவு மூலம் கந்தர்வகோட்டை ஜமீன்கள் இணைந்திருந்தார்கள்.

1967 ஆம் ஆண்டு தமிழ்நாடு சட்டமன்ற உறுப்பினராக, இந்திய தேசிய காங்கிரசு கட்சியின் சார்பாக ராஜா ராமச்சந்திர துரை அச்சுதப்பண்டாரத்தார் தேர்ந்தெடுக்கப்பட்டார்.

பண்டைகால தமிழ்ச் சமூகத்தைச் சேர்ந்தவர்களான குறவர் இனமக்களை, கந்தவர்கோட்டை பாளையக்காரர்கள் தங்களுடைய முகவர்களாக நியமித்திருந்தார்கள்.

## முடிவுரை

கந்தர்வக்கோட்டை ஜமீன் பகுதியானது சுதந்திரத்திற்கு பிறகு கலைக்கப்பட்டு கந்தர்வகோட்டை வட்டமாக மாற்றப்பட்டது. அதனைத்தொடர்ந்து புதுக்கோட்டை மாவட்டத்தோடு இணைக்கப்பட்டது.

## மேற்கோள்கள்

பகுப்பு:புதுக்கோட்டை மாவட்டம்
பகுப்பு:பாளையங்கள்
துர்கா தீயுல்கர்

**துர்கா தீயுல்கர்** (*Durga Deulkar*) என்பவர் ஓர் இந்திய கல்வியாளர் மற்றும் எழுத்தாளர் ஆவார். அமெரிக்காவின் கார்னெல் பல்கலைக்கழகத்தில் முனைவர் பட்டம் பெற்றுள்ளார். இவர் புது தில்லியிலுள்ள லேடி இர்வின் கல்லூரியின் முன்னாள் இயக்குநரும் ஆவார். வீட்டு பொருளாதாரத்தை மையமாகக் கொண்டு வீட்டு நெசவு  மற்றும் சலவைத் தொழில் வழிகாட்டி , வீட்டு நெசவு  மற்றும் சலவைத் தொழில் , இந்தியாவின் அடிப்படை பள்ளிகளில் கற்பிப்பதற்கான அணுகுமுறை போன்ற நூல்களையும் சில கட்டுரைகளையும் எழுதி வெளியிட்டுள்ளார். 1976 ஆம் ஆண்டில் இந்திய அரசால் வழங்கப்படும் நான்காவது மிக உயர்ந்த இந்தியக் குடிமை  விருதான பத்மசிறீ விருதை தீல்கர் பெற்றார். 
## மேற்கோள்கள்

பகுப்பு:பத்மசிறீ விருது பெற்றவர்கள்
பகுப்பு:வாழும் மக்கள்
சேதாலயம் அருவி

**சேதாலயம் அருவி** (*Chethalayam Falls*) என்பது &nbsp; இந்தியாவின், கேரள மாநிலத்தினெ, வயநாடு மாவட்டத்தில் அமைந்துள்ள ஒரு சிற்றருவி ஆகும். இது வட கேரளத்தில் மிகுதியாக அறியப்படாத அருவிகளில் ஒன்றாகும். இதன் சுற்றுப்புறங்களில் ஏரளமான பறவைகள் வாழுமிடமாக உள்ளது. மலை ஏறுவதில் ஆர்வம் கொண்டவர்களுக்கு ஏற்ற இடமாக இது இருந்துவருகிறது. 

## குறிப்புகள்

பகுப்பு:வயநாடு மாவட்டத்திலுள்ள சுற்றுலாத் தலங்கள்
பகுப்பு:வயநாடு மாவட்டத்திலுள்ள அருவிகள்
முகமூடிப் பாறை

**மும்மூடிப் பாறை** அல்லது **பாண்டம் ராக்** (*Phantom Rock*) என்பது கேரளத்தின், வயநாடு மாவட்டத்தின் அம்பலவயலில் உள்ள ஒரு சுற்றுலாத் தலமாகும். இது மனித மண்டையோட்டை ஒத்த   வடிவத்ததில் அமைந்த இயற்கையான பாறையாகும். எனவே இது பாண்டம் ராக் என்று அழைக்கப்படுகிறது.  

இந்த பாறை &nbsp;கல்பற்றாவிலிருந்து 17 கி.மீ. தொலைவில் அமைந்துள்ளது, இதைக் காண மலையேற்றம் செய்யவேண்ட்டும். இது கடல் மட்டத்திலிருந்து 2600 அடி உயரத்தில் நிற்கிறது. இது "சீங்ஙேரி மலை" க்கு அருகில் உள்ளது. எடக்கல் குகைகளும் இதன் அருகிலேயே உள்ளன. 

## அச்சுறுத்தல்கள்
அறிவியல்முறையற்ற  மற்றும் கட்டுப்பாடற்ற கருங்கல் சுரங்கமானது, உடையும் வாய்ப்புள்ள இந்த இயற்கை பாறை அமைப்புக்கு கடுமையான அச்சுறுத்தலை ஏற்படுத்தி வருகிறது.  
alt=|thumb|முகமூடிப் பாறையின் அருகிலுள்ள கருங்கல் சுரங்கத்தின்  தோற்றம்

## கேலரி

படிமம்:Phantom Rock8.jpg|
படிமம்:Phantom rock, Wayanad Hill Station - panoramio.jpg|
படிமம்:Phantom Rock-view from phantom rock2.jpg|
படிமம்:Phantom Rock-view from phantom rock3.jpg|


## குறிப்புகள்

பகுப்பு:கேரள வரலாறு
பகுப்பு:Coordinates on Wikidata
பகுப்பு:வயநாடு மாவட்டத்திலுள்ள சுற்றுலாத் தலங்கள்
காராப்புழா அணை

**காராப்புழா அணை** (*Karapuzha Dam*) என்பது கேரளத்தின் வயநாடு மாவட்டத்தில் அமைந்துள்ள ஓர் அணையாகும். இது இந்தியாவின் மிகப் பெரிய மண் அணைகளில் ஒன்றாகும். காராபுழா அணை கபினி ஆற்றின் துணை ஆறான காராபுழா ஆற்றின் குறுக்கே கேரளத்தின் வயநாட்டின் பசுமையான, இயற்கையழகு நிறைந்த பகுதியில் அமைந்துள்ளது. அணையின் கட்டுமானம் 1977 இல் தொடங்கி, 2004 இல் நிறைவடைந்தது. அணையின் நோக்கம் நீர்ப்பாசனம் ஆகும். இதன் இடது மற்றும் வலது கரை கால்வாய்களின் கட்டுமானப் பணிகள் நடந்துவருகின்றன.  

## படக்காட்சியகம்

படிமம்:Karapuzha dam area, wayanad 9735.JPG|வரவேற்பு பலகை 
படிமம்:Karapuzha Dam7.JPG|காராபுழா அணை கதவணையின் காட்சி 
படிமம்:Karapuzha DamA1.JPG|காராபுழா அணையின் ஒரு தோற்றம் 
படிமம்:Karapuzha Tourism Project.jpg|காராபுழா சுற்றுலா திட்டம் 
படிமம்:Karapuzha Tourism Project Entrance.jpg|நுழைவு வாயில் தோற்றம் 
படிமம்:Karapuzha Tourism Project Human Slingshot.jpg|வயநாட்டின் கரபுழா சுற்றுலா திட்டத்தின் தொலைவுக் காட்சி 


## குறிப்புகள்

பகுப்பு:Coordinates on Wikidata
பகுப்பு:வயநாடு மாவட்டத்திலுள்ள அணைகள்
கண்ணாடிக் கோயில், கொட்டமுண்டா

**கண்ணாடிக் கோயில்** (**Glass temple of Koottamunda**) கோயில் என்பது, தென்னிந்தியாவின், கேரளத்தின், வயநாடு மாவட்டத்தில் அமைந்துள்ள ஒரு சைனக் கோயிலாகும். இது வெள்ளிமலையின் அடிவாரத்தில், கல்பற்றாவிலிருந்து 20 கி.மீ. தொலைவில் அமைந்துள்ளது. இது வயநாட்டடில் உள்ள சமணர்களின் முக்ககிய வழிபாட்ட தலமாகும். இக்கோயிலின் முதன்மைத் தெய்வமாக இருப்பவர் பார்சுவநாதர் ஆவார். இந்தக் கண்ணாடி கோயிலின் உட்முறம் முழுவதும் கண்ணாடி பொருத்தபட்டுள்ளதால் வழிபாட்டுக்ககுரிய பார்சுவநாதரின் பிம்பமானது கண்ணாடிகளில் பிரதிபளித்து பக்தர்களின் கண்களை திருப்தி செய்கிறது.
## குறிப்புகள்

பகுப்பு:வயநாடு மாவட்டத்திலுள்ள சுற்றுலாத் தலங்கள்
பகுப்பு:வயநாடு மாவட்டத்திலுள்ள சமய வழிபாட்டுத் தலங்கள்
இரத்தன்ஜி தாதாபாய் டாட்டா

**இரத்தன்ஜி தாதாபாய் டாட்டா** *(Ratanji Dadabhoy Tata)* ( 1856-1926)  ஆர். டி. டாடா என சுருக்கமாக அழைக்கப்பட்ட இவர் ஓர் இந்திய தொழிலதிபர் ஆவார். இவர் இந்தியாவில் டாட்டா குழுமத்தின் வளர்ச்சியில் முக்கியப் பங்கு வகித்தார். இந்தியாவின் முன்னோடி தொழிலதிபரும் டாட்டா சன்ஸ் நிறுவனருமான ஜம்சேத்ஜி டாட்டாவின் முதல் உறவினர் ஆவார். ஜம்சேத்ஜி டாட்டா நிறுவிய டாட்டா சன்ஸ் நிறுவனத்தில் இவரும் ஒருவராக இருந்தார். ஜே.ஆர். டி டாட்டா இவரது  மகனாவார்.

## தனிப்பட்ட வாழ்க்கை
இவர் 1856 இல் குசராத்தில் நவ்சாரி நகரத்தில் பிறந்தார்.பின்னர், மும்பையிலுள்ள தி கதீட்ரல் &amp;amp; ஜான் கோனன் பள்ளியிலும், எல்பின்ஸ்டோன் கல்லூரியிலும் படித்தார் . பட்டம் பெற்ற பிறகு, சென்னையில் விவசாயத்தில் ஒரு படிப்பை படித்தார். பின்னர் இவர் தூர கிழக்கில் தனது குடும்ப வர்த்தகத்தில் சேர்ந்தார்.

இவர் தனது சிறு வயதிலேயே ஒரு பார்சி பெண்ணை திருமணம் செய்து கொண்டார். இருப்பினும், திருமணத்திற்குப் பிறகு இவரின் மனைவி குழந்தை இல்லாமல் இறந்தார். 1902 ஆம் ஆண்டில் சுசான் பிரையர் என்ற பிரெஞ்சு பெண்ணை மறுமணம் செய்து கொண்டபோது இவர் தனது நாற்பதுகளில் இருந்தார். இது இவரது காலத்தில் புரட்சிகரமாகக் கருதப்பட்டது. இதை பார்சி சமூகத்தில் சிலரால் வரவேற்கப்படவில்லை. வர்களுக்கு ரோடபே, ( ஜஹாங்கீர் ), ஜிம்மி, சில்லா மற்றும் தோராப் என்ற ஐந்து குழந்தைகள் இருந்தனர்.

## அபினி வர்த்தகம்
டாடா அண்ட் கோ என்ற பெயரில், இவர் சீனாவில் அபின் இறக்குமதி வணிகத்தை நடத்தி வந்தார். அது அந்த நேரத்தில் சட்டப்பூர்வமானதாக இருந்தது. 1887 ஆம் ஆண்டில், இவரும் டேவிட் சசூன் போன்ற பிற வணிகர்களும் தங்கள் வர்த்தகத்தை பாதிக்கும் என்று அச்சுறுத்திய ஒரு ஹாங்காங் சட்டமன்ற சபை மசோதா குறித்து புகார் அளிக்க அபினி வர்த்தகர்கள் சார்பாக ஒரு மனுவை முன்வைத்தனர்.

## டாடா ஸ்டீல்சின் இயக்குநர்
டாடா ஸ்டீல் ஜம்சேத்ஜி டாடாவின் சிந்தனையில் உருவாகி திட்டமிடப்பட்டது. இருப்பினும், இந்த திட்டம் முடிவடைவதற்குள் அவர் இறந்து போனார். அவரது மகன் தோரப்ஜி டாடாவுடன் இணைந்து இத்திட்டத்தை முடிப்பதில் இவர் முக்கியப் பங்கு வகித்தார். இதனால் ஜசேத்பூரில் நிறுவப்பட்டது.

டாடாக்கள் முதல் உலகப் போரின்போது ஆங்கிலேயர்களுக்கு எஃகினை வழங்கினர். இருப்பினும், போருக்குப் பின்னர் டாடா ஸ்டீல் 1920 களில் பிரிட்டனிலிருந்தும்,பெல்ஜியத்திலிருந்தும் இந்தியாவுக்கு எஃகு கொண்டுவரப்பட்டத்தால் ஒரு கடினமான காலகட்டத்திற்கு இட்டுச் சென்றது. இவர், மற்ற இயக்குநர்களுடன் சேர்ந்து இந்திய எஃகு தொழிலுக்கு வெற்றிகரமாக அன்றைய காலனித்துவ அரசாங்கத்திடமிருந்து பாதுகாப்பை நாடி, டாடா ஸ்டீலின் செயல்பாடுகளை சீராக வைத்திருந்தார்.

## மேற்கோள்கள்

* A section of the Tata family tree from the Tata Central Archives
* R.M. Lala *Beyond The Last Blue Mountain*

பகுப்பு:டாட்டா குழும நபர்கள்
பகுப்பு:1926 இறப்புகள்
பகுப்பு:1856 பிறப்புகள்
பகுப்பு:பார்சி மக்கள்
பகுப்பு:டாட்டா குடும்பம்
பகுப்பு:மும்பையைச் சேர்ந்தவர்கள்
பகுப்பு:இந்தியத் தொழிலதிபர்கள்
நோயல் டாட்டா

**நோயல் நேவல் டாட்டா** *(Noel Naval Tata)* (பிறப்பு 1957) இவர் ஓர் இந்தியத் தொழிலதிபர் ஆவார். இவர் டிரெண்ட் நிறுவனம், டாட்டா நிதி நிறுவனத்தின் தலைவராகவும், டாட்டா குழுமத்தின் நிர்வாக இயக்குநராகவும், டைட்டன் நிறுவனத்தின் துணைத் தலைவராகவும் இருக்கிறார்.

## ஆரம்ப கால வாழ்க்கை
டாட்டா குடும்பத்தின் ஒரு பகுதியான இவர் நேவல் டாட்டாவிற்கும், சிமோன் டாட்டாவிற்கும் மகனாகப் பிறந்தார். இவர் டாடா குழுமத்தின் முன்னாள் தலைவரான ரத்தன் டாடா  , ஜிம்மி டாடா ஆகியோரின் அரை சகோதரர் ஆவார்.

இவர் இங்கிலாந்தின் சசெக்ஸ் பல்கலைக்கழகத்தில் இளங்கலைப் பட்டம் பெற்றார். மேலும் பிரான்சிலுள்ள இன்சீட் வணிகப் பள்ளியில் சர்வதேச நிர்வாகத் திட்டத்தில் கலந்து கொண்டார்.

## தொழில்
டாடா குழுமத்தில் தனது வாழ்க்கையைத் தொடங்கினார். வெளிநாடுகளில் வழங்கப்படும் தயாரிப்புகளுக்கும் சேவைகளுக்குமான டாடா குழுமத்தின் அங்கமாகத் திகழ்கிறார். 1999 சூனில், இவர் தனது தாயால் நிறுவப்பட்ட குழுவின் சில்லறை விற்பனை நிறுவனமான டிரெண்டின் நிர்வாக இயக்குநரானார். இந்த நேரத்தில், டிரெண்ட்  லிட்டில்வுட்ஸ் இன்டர்நேசனல் என்ற பல்பொருள் அங்காடியை வாங்கியது. மேலும் அதன் பெயரையும் வெஸ்ட்சைடு என மாற்றியது. இவர் இந்நிறுவனத்தை விரிவாக்கி அதை ஒரு இலாபகரமானதாக மாற்றினார். 2003 ஆம் ஆண்டில், டைட்டன் நிறுவனத்திலும், வோல்டாசின் இயக்குநராகவும் நியமிக்கப்பட்டார்.

டாட்டா குழுமத்தின் தலைவராக ரத்தன் டாட்டா வெற்றிபெற அவர் வருவார் என்ற ஊகத்தை எழுப்பிய டாட்டா 70 பில்லியன் டாலர் கூட்டு நிறுவனத்தின் வெளிநாட்டு வர்த்தகத்தை கையாளும் நிறுவனமான டாட்டா இன்டர்நேஷனலின் நிர்வாக இயக்குநராக 2010-2011 ஆம் ஆண்டில் அறிவிக்கப்பட்டது. இருப்பினும், 2011 ஆம் ஆண்டில் ரத்தன் டாடாவின் வாரிசாக அவரது மைத்துனர் சைரஸ் மிஸ்திரி அறிவிக்கப்பட்டார். அக்டோபர் 2016 இல், சைரஸ் மிஸ்திரி டாட்டா சன்ஸ் தலைவராக நீக்கப்பட்டார் மற்றும் ரத்தன் டாட்டா குழுவின் தலைவராக பிப்ரவரி 2017 வரை நான்கு மாதங்கள் பொறுப்பேற்றார். அவர் 2018 இல் டைட்டன் நிறுவனத்தின் துணைத் தலைவராகவும், பிப்ரவரி 2019 இல் சர் ரத்தன் டாட்டா அறக்கட்டளையின் குழுவில் சேர்க்கப்பட்டார்.

## தனிப்பட்ட வாழ்க்கை
டாடா சன்ஸ் (டாடா குழுமத்தின் ஹோல்டிங் நிறுவனம்) நிறுவனத்தில் மிகப்பெரிய பங்குதாரராக இருக்கும் பாலோன்ஜி மிஸ்திரியின் மகள் ஆலு மிஸ்திரி என்பவரை இவர் திருமணம் செய்து கொண்டார்.

இவர் ஒரு அயர்லாந்து குடிமகன் ஆவார்.

## மேற்கோள்கள்

பகுப்பு:டாட்டா குழும நபர்கள்
பகுப்பு:வாழும் மக்கள்
பகுப்பு:1957 பிறப்புகள்
பகுப்பு:டாட்டா குடும்பம்
பகுப்பு:மும்பையைச் சேர்ந்தவர்கள்
பகுப்பு:இந்தியத் தொழிலதிபர்கள்
பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
திரிசிலேரி சிவன் கோயில்

**திரிசிலேரி சிவன் கோயில்** (*Thrissilery Shiva Temple*) என்பது கேரளத்தின், வயநாடு மாவட்டத்தில் அமைந்துள்ள ஒரு சிவன் கோயிலாகும்.

இது மனந்தவாடியில் இருந்து இரண்டு கி.மீ. தொலைவிலும், தண்தங்காடியில் இருந்து ஐந்து கி.மீ. தொலைவிலும் அமைந்துள்ளது. இந்த அழகான கோயில் சிவனுக்காக அமைக்கப்பட்டுள்ளது. தனித்ததுவமான இக்கோயில் சிக்கலான மர செதுக்கள்களைக் கொண்டுள்ளது. சிவனின் தலை இங்குள்ளதாகவும், அவருடைய கால்கள் திருநெல்லியில் இருப்பதாக ஐதீகம். இந்தக் கோயில் வளாகத்தில் ஜலதுர்கை, பார்வதி, முருகன் ஆகியோருக்கு தனித்தனியாக சிற்றாலயங்கள் உள்ளன. வழிபாட்டு நேரம் காலை 6 மணிமுதல் நண்பகல்  1 மணி வரையும், மாலை 530 வரை

## வெளி இணைப்புகள்
* https://www.keralatourism.org/temples/wayanad/thrissilery-shiva

பகுப்பு:வயநாடு மாவட்டத்திலுள்ள சிவன் கோயில்கள்
நரோத்தம் மொரார்ஜி

**நரோத்தம் மொரார்ஜி** (*Narottam Morarjee*) (1877-1929) ஒரு சிறந்த இந்திய தொழிலதிபர் ஆவார்.

## சுயசரிதை
இவர் 1877 ஏப்ரல் 2 அன்று போர்பந்தரில் பிறந்தார். இவரின் தந்தை சேத் மொரார்ஜி கோகுல்தாசு ஒரு முன்னோடி நெசவாலை அதிபராவார். இவர் எல்பின்ஸ்டோன் கல்லூரியில் படித்தார். இவர் படிக்கும்போதே மும்பையின் மொரார்ஜி கோகுல்தாசு ஆலையையும், சோலாப்பூர் ஆலையையும் நிர்வகிக்கத் தொடங்கினார்.

பின்னர் மகாத்மா காந்தி, அன்னி பெசண்ட், தாதாபாய் நௌரோஜி, இரவீந்திரநாத் தாகூர், சரோஜினி நாயுடு, மோதிலால் நேரு ஆகியோருடன் நெருங்கிய தொடர்பிலிருந்தார்.

## கப்பல் நிறுவனம்
இவர் மற்ற குசராத்தி தொழிலதிபர்களான வால்சந்த் இராச்சந்த் மற்றும் கிலாச்சந்த் தேவ்சந்த் ஆகியோருடன் கைகோர்த்து *தி சிந்தியா ஸ்டீம் நேவிகேசன் கம்பெனி லிமிடெட்* எனற நிறுவனத்தை நிதியுதவி செய்து நிறுவினார், இது 1919 மார்ச் 27இல் நிறுவப்பட்டது. 1919 ஏப்ரல் 5 அன்று, சிந்தியாவின் முதல் கப்பலான *எஸ். எஸ். லாயல்டி* மும்பையிலிருந்து ஐக்கிய இராச்சியத்திற்கு பயணம் செய்து சர்வதேச கடலில் இந்திய கப்பல் கொடியை பறக்கவிட்டது.

## தொழில்
இவர் 1929 நவம்பர் 5 அன்று இறந்தார். வால்ச்சந்த் இராச்சந்த், 1953இல் தான் இறப்பதற்கு ஓராண்டு வரை தனது சில முயற்சிகளால் நிறுவனத்தை நடத்தி வந்தார். பின்னர், நரோத்தம் மொரார்ஜியின் மகன் சாந்தி குமார் மொரார்ஜி தனது தந்தையின் இடத்தை நிரப்பினார். ஆனால் நிறுவனம் கடனில் தள்ளப்பட்டது. இறுதியில், மொரார்ஜி கோகுல்தாசு ஆலை, பிரமல் குடும்பத்தின் தலைவரான சேத் பிரமல் சதுர்புஜா என்பவரால் கைப்பற்றப்பட்டது. 1953ஆம் ஆண்டில் வால்சந்தின் மரணத்திற்குப் பிறகு, சிந்தியா கப்பல் நிறுவனம் நரோத்தம் மொராஜி குழுவால் முன்னெடுக்கப்பட்டது. ஆனால் கப்பல் வணிகம், மாற்றங்களைத் தக்கவைக்க முடியவில்லை. இது 1980களில் வணிகம் செய்வதை நிறுத்தியது. சிந்தியா கப்பலின் துணை நிறுவனமான சிந்தியா ஷிப்யார்ட்டில் நரோத்தம் மொராஜியும், வால்சந்த்தும், கிலாசந்தும் பங்குகளை வைத்திருந்தனர். ஆனால் 1961 இல் அரசாங்கத்தால் தேசியமயமாக்கப்பட்டது.

## நினைவு
இந்திய அரசும் மும்பையில் உள்ள இந்திய கப்பல் துறையும் கப்பல் நிர்வாகத்தில் சான்றிதழ் படிப்புகளை நிறுவின. அதற்கு நரோத்தம் மொரார்ஜி கப்பல் தொழில் நிறுவனம் என்று பெயரிடப்பட்டது.

## மேற்கோள்கள்

பகுப்பு:1877 பிறப்புகள்
பகுப்பு:1929 இறப்புகள்
பட்சி பாதாளம்

thumb| முனிகல் குகைகள் (பக்ஷி பாதாளம்)
thumb| பக்ஷிபாதாளம் காவற்கோபுரம்
**பக்ஷி பாதாளம்** (*Pakshi Pathalam*) என்பது  இந்தியாவின், கேரள மாநிலத்தின், வயநாடு மாவட்டத்தில் உள்ள ஒரு பறவைகள் சரணாலயம் மற்றும் சுற்றுலா தலமாகும். 
thumb| பக்ஷிபாதாளத்தில் மலையேற்றம்
thumb| பக்ஷிபாதாளம் பாதையில் கேரள வனதுதுறையில் தகவல் பலகை

## பிரம்மகிரி மலைகள்
பட்சிபாதாளமானது கர்நாடகத்தின் பக்கம் பிரம்மகிரி மலைகள் என்று அழைக்கப்படுகிறது. இந்த பகுதியிலிருந்து கர்நாடகத்தின் இருப்பு அருவியை அடையளாம். 

## சொற்பிறப்பியல்
*பக்ஷி* என்றால் மலையாளத்தில் பறவை என்று பொருள். *பாதாளம்* என்றால் பேய்களின் பாதாள *உலகம் என்று* பொருள். 

## இடம்
திருநெல்லி நகரத்திலிருந்து வடகிழக்கில் ஏழு கிலோமீட்டர் தொலைவில் பட்சி பாதாளம் அமைந்துள்ளது. மாவட்ட தலைமையகமான கல்பற்றாவிலிருந்து  32 கிலோமீட்டர் தொலைவில் இந்த மலை உள்ளது. இந்த மலை கடல் மட்டத்திலிருந்து 1740 மீ. உயரமுள்ளது.  பாபனசினி ஆறானது பிரம்மகிரி மலையிலிருந்து பாய்ந்து இப்பகுதியை வளமாக்ககுகிறது. 'பாபம்' என்ற சொல்லுக்கு *பாவம் என்றும்*, 'நாசினி' என்றால் மலையாளத்தில் *அழிக்கும்*  என்றும் பொருள் என்பதால் இந்த ஆறு  அனைத்து பாவங்களையும் கழுவும் திறன் கொண்டதாக நம்பப்படுகிறது. 

## ஈர்ப்புகள்
பட்சி பாதாளமானது பன்முகத்தனைமயான பறவைகளைக் கொண்ட இடமாகும். இங்கே ஒரு குகை உள்ளது, இது பழங் காலத்தில் துறவிகளால் பயன்படுத்தப்பட்டதாக நம்பப்படுகிறது.  பட்சிபாதாளத்தின் மலையடுக்குகள் மலையேற்ற தளமாக புகழ்பெற்றவை.  

## மேலும் காண்க

* இருப்பு அருவி 
* பிரம்மகிரி 
* திருநெல்லி மகாவிஷ்ணு கோயில் 
 

## குறிப்புகள்

பகுப்பு:கேரளத்தின் பறவை புகலிடங்கள்
பகுப்பு:வயநாடு மாவட்டம்
அமினா ஐதாரி

**அமினா ஐதாரி** *(Amina Hydari)* என்பவர் ஓர் இந்திய சமுக சேவகர் ஆவார்.  இவர் ஐதராபாத் இராச்சியத்தின் முன்னாள் பிரதமர் அக்பர் ஐதாரியின் மனைவியாவார். 1908 ஆம் ஆண்டு இவருக்கு பொது மக்கள் சேவைக்கான கைசர்-இ-இந்-பதக்கம் வழங்கப்பட்டது. இந்த ஆண்டில் ஐதராபாத்திலுள்ள முசி ஆற்றில் ஏற்பட்ட பெருவெள்ளத்தின் போது இவர் செய்த சமூகத் தொண்டிற்காக இவ்விருது வழங்கப்பட்டது. இவ்விருதைப் பெற்ற முதலாவது பெண் என்ற சிறப்பு இவருக்கு உண்டு. 1929 ஆம் ஆண்டு இவர் பெண்கள் ஐதாரி கழகம்  என்ற அமைப்பைத் தொடங்கினார். இதேபோல நகரத்தில் மகபூபியா பெண்கள் பள்ளி  என்ற முதலாவது பெண்கள் பள்ளியையும் இவர் தொடங்கினார். பிரபல வழக்கறிஞரும் காங்கிரசு கட்சியைச் சேர்ந்த குறிப்பிடத்தக்க  அரசியல்வாதியுமான பத்ருதின் தியாப்சி  அமினா ஐதாரியின் மாமா என்றும் அறியப்படுகிறது.  
## மேற்கோள்கள்

பகுப்பு:1878 பிறப்புகள்
பகுப்பு:1939 இறப்புகள்
பகுப்பு:சமூக சேவகர்கள்
பகுப்பு:இந்திய சமூகசேவகர்கள்
ருவான் விஜேவர்தன

**தினேந்திரா ருவான் விஜேவர்தன** (*Dinendra Ruwan Wijewardene*, , பிறப்பு: 4 ஆகத்து 1975) இலங்கை அரசியல்வாதி ஆவார். ஐக்கிய தேசியக் கட்சியின் உறுப்பினரான இவர் மைத்திரிபால சிறிசேனவின் அமைச்சரவையில் பாதுகாப்பு இராசாங்க அமைச்சராகப் பதவியில் இருந்தார். இவர் கம்பகா மாவட்டத்தின் முன்னாள் நாடாளுமன்ற உறுப்பினரும் ஆவார். இவர் 2020 செப்டம்பர் 14 இல் ஐக்கிய தேசியக் கட்சியின் பிரதித் தலைவராக நியமிக்கப்பட்டார்.

இவர் 2010 இல் நாடாளுமன்ற உறுப்பினராகத் தெரிவு செய்யப்படும் முன்னர் மேல் மாகாண சபை உறுப்பினராக இருந்தார். He was appointed as the acting minister of defence few times after 2019.

## வாழ்க்கைக் குறிப்பு
ருவான் விஜேவர்தன விஜய பத்திரிகைக் குழுமத்தின் தலைவர் ரஞ்சித் விஜேவர்தன, ரஞ்சனி சேனநாயக்க ஆகியோரின் இளைய மகன் ஆவார். இவரது தாய்வழி பூட்டன் இலங்கையின் முதலாவது பிரதமர் டி. எஸ். சேனநாயக்கா ஆவர். இவரின் தந்தை-வழி பாட்டனார் டி. ஆர். விஜயவர்தனா பிரபல பத்திரிகையாளர், ஏரிக்கரைப் பத்திரிகைக் குழுமப்த்தை ஆரம்பித்தவர். ருவான் இலங்கையின் முதலாவது நிறைவேற்றதிகார அரசுத்தலைவர் ஜே. ஆர். ஜெயவர்தனாவின் மருமகனும், முன்னாள் பிரதமர் ரணில் விக்கிரமசிங்கவின் உச்டன்பிறவா சகோதரரும் ஆவார். இவர் இங்கிலாந்து, சசெக்சு பல்கலைக்க்ழகத்தில் இளங்கலைப் பட்டம் பெற்றவர்.

## அரசியலில்
விஜேவர்தன 2009 மேல் மாகாணசபைத் தேர்தலில் போட்டியிட்டு வெற்றி பெற்றார். பின்னர் 2010 நாடாளுமன்றத் தேர்தலில் போட்டியிட்டு கம்பகா மாவட்டத்தில் அதிகூடிய விருப்பு வாக்குகளைப் பெற்று நாடாளுமன்றத்திற்குத் தெரிவானார். ஆனாலும், 2020 தேர்தலில் தோல்வியடைந்தார். 2020 செப்டம்பர் 14 இல் இவர் ஐக்கிய தேசியக் கட்சியின் பிரதித் தலைவராகத் தேர்ந்தெடுக்கப்பட்டார்.

## மேற்கோள்கள்

## வெளி இணைப்புகள்
*Wijewardene Ancestry
* The Senanayake Ancestry
*Sri Lanka Parliament profile

பகுப்பு:1975 பிறப்புகள்
பகுப்பு:வாழும் மக்கள்
பகுப்பு:இலங்கை பௌத்தர்கள்
பகுப்பு:ஐக்கிய தேசியக் கட்சி அரசியல்வாதிகள்
பகுப்பு:மேல் மாகாண சபை உறுப்பினர்கள்
பகுப்பு:இலங்கையின் 14வது நாடாளுமன்ற உறுப்பினர்கள்
பகுப்பு:இலங்கையின் 15வது நாடாளுமன்ற உறுப்பினர்கள்
பகுப்பு:இலங்கையின் இராசாங்க அமைச்சர்கள்
பகுப்பு:சிங்கள அரசியல்வாதிகள்
ஏ. எம். சகாய்

**ஆனந்த் மோகன் சகாய்** (Anand Mohan Sahay) (1898-1991) இவர் இந்திய சுதந்திரக் கழகத்தின் ஆர்வலராக இருந்தார். பின்னர் இவர் இந்திய தேசிய இராணுவத்தின் இராணுவச் செயலாளராக பணியாற்றினார். சுபாஸ் சந்திரபோஸின் நாடு கடந்த இந்திய அரசாங்கத்தில் மந்திரி பதவியில் செயலாளராக இருந்தார்.  1957 முதல் 1960 வரை இவர் தாய்லாந்திற்கான இந்தியத் தூதராக இருந்தார்.  

## மேற்கோள்கள்

## அடிக்குறிப்புகள்
*Anand Mohan Sahay (1898–1991)
*National Archives of Singapore .
* Real Story of Netaji's Death, as Mr. A M Sahy Told

பகுப்பு:1991 இறப்புகள்
பகுப்பு:1898 பிறப்புகள்
பகவான் சிங் கியானி

**பாய் பகவான் சிங் கியானி** (Bhai Bhagwan Singh Gyanee) ஓர் இந்திய தேசியவாதியும், கதர் கட்சியின் முன்னணி செயல்வீரராகவும் இருந்தார். 1914 இல் கட்சித் தலைவராக தேர்ந்தெடுக்கப்பட்ட இவர், முதலாம் உலகப் போரின்போது 1915 ஆம் ஆண்டு நடைபெற்ற காதர் சதித்திட்டத்தில் விரிவாக ஈடுபட்டார். அதன் தோல்விக்குப் பின்னர் யப்பானுக்கு தப்பி ஓடினார். இந்துஸ்தான் கதர், பின்னர் கதர் தி குஞ்ச் போன்ற தொகுப்பில் வெளியிடப்பட்ட தேசியவாத கவிதைகளுக்காகவும் இவர் அறியப்படுகிறார்.

## மேற்கோள்கள்
*Bhai Bhagwan Singh Gyanee.
*Across a chasm of seventy five years, the eyes of these dead men speak to today's Indian American, rediff.com.
*Ghadar Revolution in America By Anil Baran Ganguly. 1980. Metropolitan
*Indian Revolutionaries Abroad, 1905–1922. By Arun Bose . 1971. Bharati Bhawan
*The Voyage of the Komagata Maru: The Sikh Challenge to Canada's Colour Bar. by Hugh J. M. Johnston.1989. University of British
Columbia Press.
*History of the Freedom Movement in India By Ramesh Chandra Majumdar.1971. Firma K. L. Mukhopadhyay
KOMAGATA MARU - A Challenge to Colonialism: Key Documents by Prof. Malwinderjit Singh and Dr. Gurdev Singh Sidhu

## வெளி இணைப்புகள்
* Bhai Bhagwan Singh Gyanee materials in the South Asian American Digital Archive (SAADA)

பகுப்பு:இந்தியப் புரட்சியாளர்கள்
அந்தோணி பாப்புசாமி

**அந்தோணி பாப்புசாமி (Antony Pappusamy)**  (பிறப்பு: அக்டோபர் 1, 1949) மதுரை உயர்மறைமாவட்டத்தின் பேராயர் ஆவார்

## ஆரம்பகால வாழ்க்கை மற்றும் கல்வி
தமிழ்நாட்டிலுள்ள திண்டுக்கல் மாவட்டம் மாராம்பாடி கிராமத்தில்  1949 ஆம் ஆண்டு அக்டோபர் மாதம் முதல் நாள் இவர் பிறந்தார். திருச்சி கத்தோலிக்க மேல்நிலைப்பள்ளியில் தனது பள்ளி கல்வியை முடித்தார், மேலும் மதுரை செயின்ட் பீட்டர்சு பள்ளியில் லத்தீன் மற்றும் துவக்க நிலை  படிப்புகளையும் முடித்தார். புனித சூசையப்பர் கல்லூரி, திருச்சியில் பட்டம் பெற்றார். திருச்சியின் புனித பவுல் இறையியல் பள்ளியில் இறையியல் படிப்பை முடித்தார்.

## ஆசாரியத்துவம்
7 சூலை 1976 அன்று கத்தோலிக்க திருச்சபையின்  குருவாகத் திருநிலைப்படுத்தப்பட்டார்.

## ஆயராக நியமனம்
5 நவம்பர் 1998 அன்று மதுரையின் துணை ஆயராக நியமிக்கப்ட்டார்.

4 பிப்ரவரி 1999 இல் ஜாபாவின் ஆயராக நியமிக்கப்ட்டார். 10 நவம்பர் 2003 அன்று திண்டுக்கல் மறைமாவட்டத்தின் ஆயராக நியமிக்கப்பட்டார்.

26 சூலை 2014 அன்று திருத்தந்தை பிரான்சிசு அவர்களால் மதுரை உயர்மறைமாவட்டத்தின் பேராயராக நியமிக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:1949 பிறப்புகள்
பகுப்பு:இந்திய ஆயர்கள்
பகுப்பு:திண்டுக்கல் மாவட்ட மக்கள்
கதர் தி குஞ்ச்

**கதர் தி குஞ்ச்** (Ghadar di Gunj) (மொழிபெயர்ப்பு : கலகத்தின் எதிரொலி ) என்பது கதர் இயக்கத்தின் ஆரம்ப கட்டங்களில் தயாரிக்கப்பட்ட தேசியவாத , சோசலிச இலக்கியங்களின் தொகுப்பாகும். 

1913-14ல் சான் பிரான்சிஸ்கோவிலிருந்து கதர் வார இதழில் இந்துஸ்தான் காதர் பத்திரிகைகளால் வெளியிடப்பட்ட இந்த இலக்கியம் குர்முகி மற்றும் சாமுகி ஆகிய பாடல்களில் பாடல்களையும், கவிதைகளின் தொகுப்பையும் கொண்டுள்ளது. மேலும் இந்தியாவில் உள்ள அரசியல் சூழ்நிலையையும் உள்ளடக்கியது. இந்தியாவில் புழக்கத்திற்காக கதர் தி குஞ்ச், தல்வார் ஆகிய துண்டு பிரசுரங்களும் தயாரிக்கப்பட்டன. இவை பிரிட்டிசு இந்திய அரசாங்கத்தால் தேசத்துரோக வெளியீடுகளாகக் கருதப்பட்டன. மேலும் இந்தியாவில் வெளியிடுவதற்கும், புழக்கத்திற்கும் தடை விதிக்கப்பட்டன.

## ஆதாரங்கள்
*Ghadar di Gunj
*Sikh Religion, Culture and Ethnicity by Gurharpal Singh, Christopher Shackle. 2001
*Handbook of Twentieth-Century Literatures of India by Nalini Natarajan, Emmanuel Sampath Nelson.1996

## வெளி இணைப்புகள்
*The Hindustan Ghadar Collection. Bancroft Library, University of California, Berkeley
பகுப்பு:பஞ்சாபி இலக்கியம்
கேசர் சிங்

**கேசர் சிங்** (Kesar Singh) இவர் ஓர் இந்திய அரசியல்வாதியும் பாரதீய ஜனதா கட்சியின் உறுப்பினருமாவார். இவர் உத்தரபிரதேச சட்டமன்றத்தில் நவாப்கஞ்சை பிரதிநிதித்துவப்படுத்தினார்.

## குறிப்புகள்

பகுப்பு:வாழும் மக்கள்
பகுப்பு:உத்தரப் பிரதேச சட்டமன்ற உறுப்பினர்கள்
மைமூன் அரண்மனை

**மைமூன் அரண்மனை** (*Maimoon Palace* அல்லது *Maimun Palace*,  என்பது டெலி சுல்தானகத்தின் ஓர் அரண்மனையும் இந்தோனேசியாவின் வடக்கு சுமாத்திராவின் தலைநகரான மேடானில் நன்கு அறியப்பட்ட அடையாளமுமாகும். இன்று, இது ஓர் அருங்காட்சியகமாகச் செயற்படுகிறது.

1887-1891 ஆண்டுகளில் சுல்தான் மஉமூன் அல் ரசீது பெர்காசா அலமியாவால் கட்டப்பட்ட இந்த அரண்மனையை ஒல்லாந்துக் கட்டிடக் கலைஞரான தியோடூர் வான் எர்ப் 2,772 மீ² பரப்பளவில் மொத்தம் 30 அறைகளைக் கொண்டு வடிவமைத்துள்ளார். தற்போது இந்த அரண்மனை இந்நகரின் பிரபலமான சுற்றுலாத் தலமாக மாறியுள்ளது அதன் வரலாற்று பாரம்பரிய நிலை காரணமாக மட்டுமன்றி இவ்வரண்மனையின் தனித்துவமான உள்ளக வடிவமைப்பின் காரணமாகவும், மலாயக் கலாச்சார பாரம்பரியம், இசுலாமிய, இந்தியக் கட்டிடக்கலைகள் ஆகியவற்றின் கூறுகளையும் எசுப்பானிய, இத்தாலியத் தளபாடங்களையும் பொருத்துதல்களையும் கொண்டுள்ளமையே ஆகும்.


படிமம்:COLLECTIE TROPENMUSEUM Het paleis van de Sultan van Deli te Medan. TMnr 60001583.jpg|மைமூன் அரண்மனை (ca.1890-1905)
படிமம்:COLLECTIE TROPENMUSEUM Zaal in het Istana Maimun het paleis van de Sultan van Deli TMnr 60038070.jpg|உட்பகுதி (1890-1894)
படிமம்:COLLECTIE TROPENMUSEUM Luchtfoto van het Istana Maimun het paleis van de sultan van Deli TMnr 10015274.jpg|வான்வழிக் காட்சி (1931)
படிமம்:Istana maimun(2013).jpg|மைமூன் அரண்மனை (2013)


## வெளி இணைப்புகள்

## உசாத்துணைகள்

பகுப்பு:இந்தோனேசிய அரண்மனைகள்
பகுப்பு:சுமாத்திரா
பென்னட் மர கங்காரு

**பென்னட் மர-கங்காரு** (*Bennett's tree-kangaroo*) என்பது ***டென்ட்ரோலாகஸ் பென்னெட்டியானஸ்*** (*Dendrolagus bennettianus*) சிற்றினத்தினைச் சார்ந்த கங்காரு ஆகும். ஆண் கங்காரின் எடையானது 11.5 கிலோ முதல் 14 கிலோ வரை இருக்கும். பெண் கங்காரின் எடையானது 8 முதல் 10.6 கிலோ வரை இருக்கும். இவை மிகவும் சுறுசுறுப்பானவை, சுமார் 9 மீட்டர் உயரம் வரை தாவி ஒரு கிளையிலிருந்து மற்றொரு கிளைக்குத் தாவக்கூடியது. சுமார் 18 மீட்டர் உயரத்திலிருந்து கீழே குதித்தாலும் எவ்வித அடிபடாமல் விழக்கூடியது.

## வாழ்விடம்
மரக்கங்காரு குயின்ஸ்லாந்தின் மலைப்பகுதிகளிலும் குக்டவுனின் தென்பகுதியிலுருந்து டெய்ண்ட்ரீ வடபகுதியிலுள்ள மலை அடிவாரம் வரையுள்ள மழைக்காடுகளிலும் வாழக்கூடியது. இது எப்போதாவது ஸ்க்லெரோபில் வனப்பகுதிகளில் காணப்படுகிறது. இது ஒரு பரந்த அளவிலான மழைக்காடுகளில் உள்ள மரங்களின் இலைகளை உண்டு வாழ்கிறது. பெரும்பாலும் *ஷெஃப்லெரா ஆக்டினோபில்லா* (குடை மரம்), திராட்சைக் கொடிகள், பெரணி மற்றும் பல்வேறு காட்டுப் பழங்களைச் சாப்பிடும்.

## உணவு
பென்னட் மரக் கங்காரு  தாவர உண்ணியாகும். இது சுமார் 33 வகையான தாவர இனங்களை உண்ணுகின்றன.

அண்மைக் காலமாகப் பழங்குடியினரால் இக்கங்காரு அரிதாகவே வேட்டையாடப்படுகிறது. மலைப்பாம்புகள் மற்றும் டிங்கோ நாய் இதனை வேட்டையாடும் முதன்மையான எதிரிகளாகும். இந்த கங்காரு இனம் இதனுடைய மூதாதையருடன் நெருக்கமாக உள்ளதாகக் கருதப்படுகிறது.

## உடலமைப்பு
இடது|thumb|208x208px| பென்னட் மர-கங்காரு தாய் மற்றும் குழந்தை
மற்ற மரத்தில் வாழும் கங்காருக்களைப் போலவே இவ்வகை கங்காருவும் நிலத்தில் வாழும் கங்காருக்களைவிட  நீண்ட முன் கரத்தினையும், சிறிய பின் கரத்தினையும்  நீண்ட தடிமனான வாலினையும் கொண்டுள்ளது. பெரும்பாலும் அடர் பழுப்பு நிறத்தில் காணப்படும் கங்காருவின், கன்னம், தொண்டை மற்றும் அடிவயிறு வெளிறிய வண்ணத்தில் காணப்படும். நெற்றி மற்றும் முகவாய் சாம்பல் நிறத்தில் இருக்கும். கால்களும் கைகளும் கருப்பு நிறமுடையன. வாலின் அடிப்பகுதியில் ஓர் கருப்பு புள்ளியும் மேல் பகுதியில் வெளிறிய புள்ளியும் காணப்படும். காதுகள் குறுகி வட்டமானதாகும்.

## பாதுகாப்பு நிலை
பன்னாட்டு இயற்கைப் பாதுகாப்புச் சங்கத்தின் (ஐ.யூ.சி.என்) பட்டியலில் பென்னட் மரக் கங்காருவின் இன்றைய நிலையானது “அச்சுறுத்தலுக்கு அருகில்" உள்ள இனமாக மதிப்பிடப் பட்டுள்ளது. இருப்பினும் இதன் எண்ணிக்கை தொடர்ந்து அதிகரித்து வருவதுடன் வாழிடப்பரப்பும் விரிவடைந்துள்ளது. சமீபத்திய ஆண்டுகளில் பொதுவாகக் காணக்கூடிய உயிரினமாக இது உள்ளது. 2006 ஆம் ஆண்டில் குக்டவுனுக்கு தெற்கே அமோஸ் பே சாலையில் இறந்து கிடந்த கங்காரு ஒன்றின் உடல் கண்டுபிடிக்கப்பட்டது. கங்காருவின் எண்ணிக்கை, வாழிட வரம்பு அதிகரிப்பு அதிகரிப்பின் காரணமாக உலக பாரம்பரிய சட்டத்தின் கீழ் பாதுகாக்கப்படுவது உள்ளது. மேலும் பழங்குடி மக்களால் வேட்டையாடப்படும் தற்பொழுது நிகழ்வதில்லை. உலகின் சிறந்த நிபுணர்களான ரோஜர் மார்ட்டின் மற்றும் லூயிஸ் ராபர்ட்ஸ் இந்த சிற்றினத்தினைப்பற்றி “பாதுகாப்பானது" என்று வகைப்படுத்தப்பட வேண்டும் எனக் கூறுகின்றனர்.

## அடிக்குறிப்புகள்

## உசாத்துணைகள்

* Cronin, Leonard (2000). *Australian Mammals: Key Guide (Revised Edition)*. Envirobooks. Annandale, Sydney, Australia. .
* Martin, Roger, et al. (1996). *Tree Kangaroos: A Curious Natural History*. Reed Books, Port Melbourne, Vic., Australia. .
* Martin, Roger (2005). *Tree-kangaroos of Australia and New Guinea*. CSIRO Publishing, Collingwood, Vic., Australia. .

## வெளி இணைப்புகள்
*Contains information and a photo of Bennett's tree-kangaroo

பகுப்பு:பாலூட்டிகள்
பகுப்பு:ஆத்திரேலிய உயிரினங்கள்
பொருளியல் நடத்தை

பொருளியல் நடத்தை யாதெனில், தன் வீட்டு அல்லது நாட்டின், பண, பொருள் மற்றும் நிர்வாகச்சூழலை அறிந்து செயல் புரிதல் ஆகும். இது தனி மனிதரையோ அல்லது பொதுவாக ஒரு குழு, சமூகம் மற்றும் ஒரு நாட்டின் செயல்பாட்டை குறிப்பது ஆகும். 

பொருளியல் நடத்தை, பொருளியல் மட்டும் அல்லாது மனித மன நிலையையும் குறிக்கும் வார்த்தை ஆகும். ஒரு இல்லம், தேசம் அல்லது இரண்டும் சேர்ந்து ஒரு தனி பட்ட நபரை அல்லது ஒரு சமூகத்தின் மனப்பான்மையை பொருளாதாரச்சூழல் எவ்வாறு தாக்குகிறது, அந்தத்தாக்கத்தினால், மேற்கூறியவர்களின் நடத்தைகளை கண்காணித்து ஒரு தீர்மானத்திற்கு வருவதே இச்சொல்லின் அர்த்தம் ஆகும். 

பொருளியல் நடத்தை மனிதர்களின் வருமானம், செலவு, கடன் கொடுத்தால் மற்றும் வாங்குதல், வரி செலுத்துதல் போன்ற விஷயங்களின் கவனிப்பு ஆகும். பொருளியல் நடத்தை நபருக்கு நபர், மற்றும் தேசத்துக்கு தேசம் வேறுபடும். ஒரு நாட்டின் பண மதிப்பு, பொருளாதார வளர்ச்சி, கல்வி நிலை, வேளாண்மை வளர்ச்சி, அரசியல் நடப்புகள், விவசாய நடப்புகள் போன்றவற்றை கொண்டு காணலாம். அவ்வாறு கண்டறிவதோடு, ஒன்றோடு ஒன்று ஒப்பிடுதல் செய்யலாம்.

பகுப்பு:குறும்பொருளியல்
டோக்கியோ இளைஞர்கள் குழு

**டோக்கியோ இளைஞர் அணி** (Tokyo Boys) அல்லது **டோக்கியோ பாய்ஸ்** என்பது இந்திய தேசிய இராணுவத்தின் நாற்பத்தைந்து இளைஞர்கள் அடங்கிய ஒரு குழுவுக்கு வழங்கப்பட்ட பெயராகும்.  இவர்கள் போர் விமானிகளாக பயிற்சி பெற யப்பானிய பேரரசின் இராணுவப் பள்ளிக்கோ அல்லது யப்பானிய இராணுவ விமானப்படை அகாதமிக்க்கோ 1944இல்  சுபாஷ் சந்திர போஸால் அனுப்பப்பட்டனர்.   யப்பான் சரணடைந்த பின்னர் இவர்கள் போர்க் கைதிகளாக பிடிக்கப்பட்டனர். ஆனால் ஐ.என்.ஏ விசாரணைகள் முடிந்த பின்னர் 1946 இல் விடுவிக்கப்பட்டனர். பின்னர், இவர்கள் இந்தியப் படைகளிலும், பர்மாவின் கடற்படையிலும், பாக்கித்தான் படைகளிலும் , தனியார் விமானிகளில் அதிகாரிகளாகவும் மாறினர்.  இவர்களில் சிலர் அதிகாரிகளுமானார்கள் .   

## குறிப்பிடத்தக்க உறுப்பினர்கள்

* மகா வீர சக்கரம், அதி விசிட்ட சேவா பதக்கம், இந்திய விமானப்படையில் பணிபுரிந்து ஓய்வு பெற்ற ஏர் கமாண்டர் இரமேஷ் சாகரம் பெனகல். 

## மேற்கோள்கள்

## ஆதாரங்கள்
* Ayer, Subbier Appadurai, *Unto Him a Witness: The Story of Netaji Subhas Chandra Bose in East Asia*, Thacker, 1951
* *The Contemporary*, Society for Contemporary Studies, University of Michigan, v.14, 1970
## மேலும் படிக்க
**BURMA to JAPAN with Azad Hind: A War Memoir (1941–1945)* Ramesh Sakharam Benegal, Lancer Publishers, New Delhi 2009  
**Bhargava M.L. Indian national army Tokyo cadets* 1986. New Delhi
* Subhash Chandra Bose Academy
## வெளி இணைப்புகள்
* The list of the Tokyo Cadets , Subhas Chandre Bose Academy (Japanese)
பகுப்பு:இந்திய விடுதலைப் போராட்டம்
பகுப்பு:இந்திய தேசிய ராணுவம்
நிதி நடவடிக்கை பணிக்குழு

**நிதி நடவடிக்கை பணிக்குழு** (*The Financial Action Task Force* – *FATF*)  என்பது சட்டவிரோத பணப்புழக்கம் மற்றும் பயங்கரவாதத்துக்கு நிதி அளிக்கப்படுவதைத் தடுப்பதற்கான, பன்னாட்டு அரசுகளிடையிலான அமைப்பாக உள்ள நிதி சார்ந்த செயல்பாட்டுப் பணிக் குழுவாகும். இதன் தலைமையிடம் பாரிஸ் நகரத்தில் செயல்படுகிறது.

இது சட்டங்கள், ஒழுங்குமுறைகள் மற்றும் பணமோசடி மற்றும்  பயங்கரவாதத்திற்கு நிதியளித்தல் மற்றும் அதை எதிர்ப்பதற்கான பிற நடவடிக்கைகளை திறம்பட செயல்படுத்துவதை ஊக்குவிக்கும் நோக்கத்துடன் நிறுவப்பட்டது. நிதி ஒருமைப்பாட்டிற்கு அச்சுறுத்தல்கள். **எஃப்ஏடிஎஃப்**-இன் இர்ண்டு முக்கிய தடுப்புக் குழுக்களில் பணமோசடி தடுப்புக் குழு மற்றும் பயங்கரவாத நிதி தடுப்புக் குழுக்கள் ஆகும்.

சட்டவிரோத பணப்புழக்கம் மற்றும் பயங்கரவாதத்திற்கு நிதியளித்தல் தொடர்பாக 30 ஆகஸ்டு 2020 வரை வட கொரியா, ஈரான் மற்றும் பாகிஸ்தான்உள்ளிட்ட 18 நாடுகளை இவ்வமைப்பு கறுப்புப் பட்டியலில் வைத்துள்ளது. கறுப்புப் பட்டியலில் இடம் பெறும் நாடுகள் உலக வங்கி, அனைத்துலக நாணய நிதியம் போன்ற பன்னாட்டு நிதி நிறுவனங்களிடமிருந்து நிதியுதவிகள் பெறுவதற்கும் மற்றும் பன்னாட்டு வணிகம் மேற்கொள்வதற்கும் தடைகள் விதிக்கப்படும்.

## உறுப்பினர்கள்
### குழுவின் நிரந்தர உறுப்பு நாடுகள்
பன்னாட்டு பண மோசடி மற்றும் பயங்கரவாத நிதி தடுப்புக் குழுவின் இணையதளத்தின் படி, தற்போது இந்தியா உள்ளிட்ட தற்போது 37 நாடுகளும், இரண்டு பிராந்திய அமைப்புகளும் நிரந்தர உறுப்பினர்களாக உள்ளனர்.

#  ஐரோப்பிய ஆணையம்
# வளைகுடா நாடுகளின் கூட்டுறவு அமைப்பு
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

### பார்வையாளர் நாடுகள்
தற்போது இந்தோனேசியா மட்டும் இவ்வமைப்பின் பார்வையாளர் உறுப்பினராக உள்ளது.

## மேற்கோள்கள்


## வெளி இணைப்புகள்
*பன்னாட்டு பண மோசடி மற்றும் பயங்கரவாத நிதி தடுப்புக் குழுவின் அதிகாரப்பூர்வ இணையதளம் 

பகுப்பு:பன்னாட்டு அமைப்புகள்
துக்கிபதி நாகேசுவர ராவ்

**துக்கிபதி நாகேசுவர ராவ்** (Dukkipati Nageswara Rao) இவர் இந்தியாவின் ஆந்திர மாநிலத்தில் உள்ள கிருட்டிணா மாவட்டத்தைச் சேர்ந்த இந்திய சுதந்திர இயக்க ஆர்வலர் ஆவார்.

இவர் 16 முறை சிறைக்குச் சென்றுள்ளார். 1942 ல் வெள்ளையனே வெளியேறு இயக்கத்தின் போது தனது கிராமமான நந்தமூருவில் இருந்து 30 மைல் தொலைவில் உள்ள தனது சொந்த ஊரான பேயெருவில் மகாத்மா காந்தியை சந்தித்தார். ஆங்கிலேயருக்கு எதிரான சுதந்திரத்திற்காக இவர் போராடிய போராட்டத்திற்கு ஏற்ப வழங்கப்பட்ட 10 ஏக்கர் நிலத்தையும் தாமிர பத்திரத்தையும் (சான்றிதழ்) ஆந்திர அரசு இவரது மரணத்திற்குப் பின் வழங்க முயன்றது. இவரது குடும்பம் அதை எந்தவொரு பண நலனுக்காகவோ அல்லது நிதி ஆதாயத்துக்காகவோ அல்ல என்று கூறி ஏற்க மறுத்தது. ஆந்திராவின் பல சிறைகளில் அடைப்பட்டதைத்  தவிர, சுதந்திரப் போராட்டத்தின் போது மறைந்த சர்வபள்ளி இராதாகிருஷ்ணனைச் சந்திக்கும் வாய்ப்பும் இவருக்கு கிடைத்தது. சுதந்திரப் போராட்டத்தின் போது பெல்லாரி. திருச்சிராப்பள்ளி, வேலூர் போன்ற இடங்களின் சிறைகளிலும் இவர் இருந்தார்.

## மேற்கோள்கள்

## வெளி இணைப்புகள்
* (https://archive.org/stream/in.ernet.dli.2015.223885/2015.223885.Who-Is_djvu.txt)
* The History of Freedom Fighters in Krishna District ,Krishna Zilla Swathantra Samarayodula Sangam, (Page 106). Swathantra Samaraydula Smaraka Bhavanamu,Vijayawada – 5200024
* Dukkipati Nageswara Rao- one of the leading Freedom Fighters from Andhra Pradesh

பகுப்பு:கிருஷ்ணா மாவட்ட மக்கள்
பகுப்பு:தெலுங்கு மக்கள்
பட்ராஜு

**பட்ராஜு** (*Bhatraju *) எனப்படுவோர் இந்திய மாநிலமான தமிழ்நாடு, ஆந்திரா  மற்றும் தெலுங்கானா பகுதியிலும் வாழும் ஒரு தெலுங்கு  சாதியினர் ஆவார்.

ஆந்திராவின் ராயலசீமா பகுதியில்
இச்சமூகத்தினர்  அடர்த்தியாக வசிக்கின்றனர்.
இவர்கள் விஜயநகர ஆட்சியின்   காலத்தில்    ஆந்திராவில் இருந்து   தமிழகம் வந்தனர். பெரும்பாலும்
நாட்டுப்புற பாடல் பாடுதல்  மற்றும் 
மங்கலம் பாடுதல் இவர்களின்  தொழிலாகும்.இச்சமூகத்தினர்  சத்திரிய ராஜுக்கள் இனத்தவர்களின் உட்பிரிவினர் ஆவார் . தமிழ்நாடு அரசு இடவொதுக்கீட்டு பட்டியலில், இவர்கள் பிற்படுத்தப்பட்ட வகுப்பினர் பட்டியலில் உள்ளனர்.

## குறிப்பிடத்தக்க நபர்கள்

* சத்திய சாயி பாபா

## மேற்கோள்கள்

பகுப்பு:சாதிகள்
பகுப்பு:தெலுங்குச் சமூகங்கள்
சாந்தா தத்தா

**சாந்தா தத்தா** *(Shanta Dutta)* என்பவர் ஒர் இந்திய நுண்ணுயிரியலாளராவார்.  தற்போது தேசிய காலரா மற்றும் நுரையீரல் நோய்கள் நிறுவனத்தின்  இயக்குநராக உள்ளார். குடல்சார் நோய் குறித்த 23 ஆண்டுகளுக்கும் மேலான ஆராய்ச்சி அனுபவம் இவருக்கு உள்ளது.
## கல்வி
1986 ஆம் ஆண்டில் கொல்கத்தா பல்கலைக்கழகத்தில் தனது  எம்.பி.பி.எசு மருத்துவப் படிப்பை இவர் முடித்தார். 1992 ஆம் ஆண்டில் கர்நாடகாவின் மங்களூர் பல்கலைக்கழகத்தில் மருத்துவ நுண்ணுயிரியலை மையமாகக் கொண்டு மருத்துவ முதுநிலை படிப்பை முடித்தார். 2006 ஆம் ஆண்டு இவர்  சப்பானின் கியுசூ பல்கலைக்கழகத்தில் மருத்துவ அறிவியலில் முனைவர் பட்டம் பெற்றார். 
## தொழில்
1994 ஆம் ஆண்டு ஆகத்து மாதம் 3 ஆம் தேதியன்று தத்தா இந்திய மருத்துவ ஆராய்ச்சி கழகத்தில்  சேர்ந்தார். 2016  ஆம் ஆண்டு சூலை மாதம் 12 ஆம் நாள் இவர் பாக்டீரியா நோயியல் பிரிவில் தேசிய காலரா மற்றும் குடல்சார் நோய்கள் நிறுவனத்தில் விஞ்ஞானி  (இயக்குநர்) ஆனார்.
## தனிப்பட்ட வாழ்க்கை
2020 ஆம் ஆண்டு சூன் மாதம் 30 தேதியில் சாந்தா தத்தாவிற்கு  கொரோனா வைரசு நோய் சோதிக்கப்பட்டு உறுதி செய்யப்பட்டது. iந்த நேரத்தில் நிமோனியா நோயாலும் பாதிக்கப்பட்டு மருத்துவமனையில் இவர் அனுமதிக்கப்பட்டார். பின்னர் குணமடைந்து சூலை முதல் வாரத்தில் மருத்துவமனையில் இருந்து வீடு திரும்பினார். 
## மேற்கோள்கள்

பகுப்பு:வாழும் மக்கள்
பகுப்பு:இந்திய மருத்துவர்கள்
பகுப்பு:இந்திய அறிவியலாளர்கள்
பகுப்பு:நுண்ணுயிரியலாளர்கள்
பாலையவனம் பாளையம்

thumb|பாலையவனம் ஜமீன்தார் அ. துரையரசன் வணங்கமுடி பண்டாரத்தார்

**'பாலையவனம் பாளையம்**' என்பது, தமிழ்நாட்டில் உள்ள புதுக்கோட்டை மாவட்டம், "அறந்தாங்கி" பகுதி 'பாலையூர்' என்ற ஊரை தலைமை இடமாகக் கொண்ட ஜமீன் ஆகும். இது "வணங்கமுடி பண்டாரத்தார்" என்ற பட்டம் பூண்ட கள்ளர் மரபினரால் ஆளப்பட்டது.

## வரலாறு

1879 ஆம் ஆண்டு, இராமசந்திர விஜய அருணாசல வணங்காமுடிப் பண்டாரத்தார் கீழ் 52 கிராமங்கள் இருந்தன (18954 ஏக்கர் பரப்பளவு). அரசாங்கத்திற்கு கொடுத்த இறைப்பகுதி 8767 ரூபாய் 12 அணா ஆகும்.

சுனையக்காட்டில் கிணற்று (சுனை) ஒன்றினை, விஜய அருணாசல வணங்காமுடி பண்டாரத்தார் பிரதிஷ்டை செய்தார் என்று, கி. பி. 1687 ஆம் ஆண்டு கல்வெட்டு குறிப்பிடுகிறது.

சிற்றம்பல கவிராயர் அவர்கள், ஜமீன் ஆண்டவராய வணங்காமுடி பண்டாரத்தின் மீது பாடல்கள் பாடி பரிசில்கள் பெற்றுள்ளார்.

இவர்களின் மிகவும் பழமையான அரண்மனை முற்றிலும் சிதிலமடைந்த நிலையில் உள்ளது. இவர்கள் அறந்தாங்கி தொண்டைமான் வம்சாவளியில் வந்தவர்கள் ஆவார்கள்.

ஜமீன் ஆ. துரையரசன் வணங்காமுடி பண்டாரத்தார் அவர்கள் பாலைவனம் ஜமீன்களில் இறுதியானவர்.

## மேற்கோள்கள்

பகுப்பு:குறுநில மன்னர்கள்
பகுப்பு:பாளையங்கள்
சிங்கவனம் பாளையம்

**'சிங்கவனம் பாளையம்**' என்பது, தமிழ்நாட்டில் உள்ள புதுக்கோட்டை மாவட்டம், "அறந்தாங்கி" பகுதி 'சிங்கவனம்' என்ற ஊரை தலைமை இடமாகக் கொண்ட ஜமீன் ஆகும். இது "மெய்கண் கோபாலர்" என்ற பட்டம் பூண்ட கள்ளர் மரபினரால் ஆளப்பட்டது.

## வரலாறு

1879 ஆம் ஆண்டு, சவ்வாஜி விஜயரகுநாத மகாராஜா மெய்க்கண் கோபாலர் கீழ் 26 கிராமங்கள் இருந்தன (8631 ஏக்கர் பரப்பளவு). அரசாங்கத்திற்கு கொடுத்த இறைப்பகுதி 3261 ரூபாய் 9 அணா 10 பைசா ஆகும்.

13.04.1729 ஆண்டு, ராஜஸ்ரீ சவ்வாய் விசைய ரகுநாத வாளாசி கிருஷ்ண கோபாலர் என்பவர் திருவாடுதுறை ஆதீனத்திற்க்கு சிறுபனையூர் என்னும் ஒரு ஊரில் நிலம் கொடையாக அளித்து அதை செப்பேட்டில் பதித்துள்ளார். மேலும் இவரால் 26.06.1758 ஆம் ஆண்டு மன்னார்குடி, ஜெயங்கொண்டநாதர் திருக்கோயிலுக்கு இறையலியாக 72 இராசகோபால சக்கரமும், 31.01.1760 ஆம் ஆண்டு மாலை வழிபாட்டிற்காக ஆண்டொன்றுக்கு 40 பொன் வழங்கப்பட்டது.

தற்போதைய சிங்கவனம் ஜமீன்தார் ராமசாமி மெய்க்கன் கோபாலர் ஆவார்.
## மேற்கோள்கள்

பகுப்பு:குறுநில மன்னர்கள்
பகுப்பு:பாளையங்கள்
இளம் கிறித்தவ தொழிலாளர்கள்

**இளம் கிறித்தவ தொழிலாளர்கள்** (இகிதொ) **Young Christian Workers** **YCW**; ) என்பது இளம் தொழிலாளர்களால் நடத்தப்படும் ஒரு சர்வதேச அமைப்பு ஆகும். இளம் கிறித்தவ தொழிலாளர்கள் இயக்கம்  பெல்ஜியத்தை  சேர்ந்த குருவானவர் சோசப் கார்டைன்  1924 தெடங்கினார்.    

## வரலாறு
ஆரம்பத்தில் மூன்று இளம் தொழிலாளர்களை இணைத்து ஆரம்பிக்கப்பட்டது. இதன் **[[பிரெஞ்சு]]** மற்றும் **எசுப்பானிய மொழியில் சுருக்கமாக JOC** என்று பரவலாக அறியப்படும். 1925 ஆம் ஆண்டில்  திருத்தந்தை பியச் XI இகிதொவுக்கு அனுமதியளித்தார். அதன் பிறகு 1926 பிரான்சிலும் மேலும் 48 நாடுகளுக்கும் பரவியது. 

## கடந்த காலத்தில் இகிதொ
thumb| 1939 இல் கியூபெக் கனடா நாட்டில் இகிதொ
கார்டைனின் தந்தை ஒரு சுரங்கத்தில் வேலை செய்யும் தொழிலாளி  ஆவார் அதனால் தொழிலாளர்கள் சந்திக்கும் பிரச்சனைகளை நேரில் பார்த்துள்ளார் அதுவே இவருக்கு இயக்கத்தை ஆரம்பிக்க துண்டுகொலாக அமைந்தது.   

1938 ஆம் ஆண்டில் 75,000 உறுப்பினர்களுடன் ஒரு பாரிசில் பேரணி நடந்தது அதில் கார்டைன் உரையாற்றினார் அந்த நிகழ்வை *[[டைம் (இதழ்)|டைம் இதழ்]]* பதிவு செய்தது.  

கார்டைன் தனது வாழ்நாள் முழுவதையும் இயக்கத்திற்காக அர்ப்பணித்தார். 1957 ஆம் ஆண்டில் இகிதொ தனது முதல் சர்வதேச சபையை (International Council) உரோமில் நடத்தியது. கார்டைன் இரண்டாம் வத்திக்கான் பொதுச்சங்கம் தில் ஆலோசகராக பணியாற்றினார் மற்றும் 1965 இல் ஒரு கார்டினலாக நியமிக்கப்பட்டார். 

இங்கிலாந்தில் இகிதொவின் முதல் குழு பிப்ரவரி 1937 ஆண்டு லங்காச்யரின் உள்ள தேவாலயத்தில் பணி. ஜெரார்ட் ரிம்மரால் அரம்பிக்கப்பட்டது.  1945 ஆம் ஆண்டு பாட் கீகன் சர்வதேச இளம் கிறிஸ்தவ தொழிலாளர் இயக்கத்தின் முதல் தலைவராக பதவியேற்றார். 1957 வரை அவர் வகித்த பதவி. பின்னர் அவர் கிறிஸ்தவ தொழிலாளர் இயக்கத்தின் சாவதேச பேரவையில் இயக்கத்தின் பொதுச் செயலாளராகப் பொறுப்பேற்றார்.  

## இன்றைய இகிதொ
ஐரோப்பா, ஆசியா, ஆத்திரேலியா, ஆப்பிரிக்கா மற்றும் அமெரிக்காவில் செயல்பட்டு வருகிறது. சர்வதேச தலைமையகம் பெல்ஜியத்தின் பிரஸ்ஸல்ஸில் அமைந்துள்ளது. 

சர்வதேச இகிதொ (IYCW) என்பது 51 க்கும் மேற்பட்ட நாடுகளில் 15 முதல் 35 வயதுக்குட்பட்ட உறுப்பினர்களைக் கொண்ட ஒரு அரசு சாரா சர்வதேச இயக்கமாக செயல்பட்டு வருகிறது.  

## மேற்கோள்கள்

## வெளி இணைப்புகள்

* சர்வதேச இளம் கிறிஸ்தவ தொழிலாளர் 
* இளம் கிறிஸ்தவ தொழிலாளர்களின் சர்வதேச ஒருங்கிணைப்பு 
பகுப்பு:கிறித்தவ அமைப்புகள்
பகுப்பு:இளையோர் அமைப்புகள்
ஆயிசா ரூபினா

**ஆயிசா ரூபினா** (Ayesha Rubina) இவர் ஐதராபாத்து மாநகராட்சியின் உறுப்பினரும், கல்வியாளரும், சமூக செயற்பாட்டாளரும், சமூக தொழில்முனைவோரும், முன்னாள் கூட்டுறவு உறுப்பினருமாவார். பல்வேறு சமூக பிரச்சனைகள் மற்றும் உள்ளூர் பிரச்சினைகள் குறித்த விவாதங்களில் இவர் தீவிரமாக பங்கேற்கிறார். இவர் இந்தியாவின் ஐதராபாத்தில் வசிக்கிறார்.

## கல்வி
இவர் புனித மேரி பெண்கள் உயர்நிலைப் பள்ளியில் பள்ளிப் படிப்பைச் முடித்தார். மேலும் உசுமானியா பல்கலைக்கழகத்தில் சமூகப் பணிகளில் முதுகலைப் பட்டம் பெற்றுள்ளார். ஆரம்பகால குழந்தை பருவ கல்வி மற்றும்  கற்பித்தல் பற்றிய முதுகலைச் சான்றிதழ் பட்டமும் பெற்றுள்ளார். உசுமானியா பல்கலைக்கழகத்தில் ஆங்கில முதுகலைப் பட்டத்தில் அதிக மதிப்பெண்கள் பெற்றதற்காக இவருக்கு தங்கப் பதக்கம் வழங்கப்பட்டது.

## அரசியல் தொடர்பு
இவர் தனது சமூகப் பணிகளுக்காகவும், பொது நலனுக்கான செயல்பாட்டிற்காகவும் ஐதராபாத்தின் அரசியல் வட்டாரங்களில் நன்கு அறியப்பட்ட நபராவார். 2014 ஏப்ரலில், ஒரு செய்தியாளர் அறிக்கையின்படி அனைத்திந்திய மஜ்லிசே இத்திகாதுல் முசுலிமீன் (AIMIM]]) தலைவர் அசதுத்தீன் ஒவைசி கட்சியில் பெண்களுக்கான துணை அமைப்பை உருவாக்க இருப்பதாகவும் அதற்கு இவரை தலைமை ஒருங்கினைப்பாளராக நியமிக்க இருப்பதாகவும் கூறப்பட்டது.

## குறிப்புகள்

பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:1969 பிறப்புகள்
பகுப்பு:வாழும் மக்கள்
பகுப்பு:இந்திய முஸ்லிம்கள்
எச்5பி

**எச்5பி** (H5P) என்பது ஜாவா ஸ்கிரிப்டை அடிப்படையாகக் கொண்ட இலவச மற்றும் திறமூல உள்ளடக்க இணைவு ஆக்கம் ஆகும். எச்5பி என்பது மீயுரைக் குறியிடு மொழி5 என்பதன் சுருக்கமே ஆகும். அனைத்து பயனர்களையும் ஊடாடும் தன்மை கொண்ட மீயுரைக் குறியிடு மொழி5 வகை உள்ளடக்கங்களை உருவாக்கவும், பகிரவும், மறுபயன்பாடு செய்வதனை எளிமையாக்குவதே இதன் முதன்மை நோக்கமாகும்.  

## மேற்கோள்கள்


பகுப்பு:இலவச கல்வி மென்பொருள்
பலேர்மோ கால்பந்துக் கழகம்

**பலேர்மோ கால்பந்துக் கழகம்** (*Palermo Football Club*) என்பது ஓர் இத்தாலியக் கால்பந்துக் கழகம் ஆகும். இது சிசிலிய நகரமான பலெர்மோவில் 1900 நவம்பர் 1 இல் ஆரம்பிக்கப்பட்டது. இது சிசிலியில் ஆரம்பிக்கப்பட்ட முதலாவது கால்பந்துக் கழகமும், அத்துடன் நாட்டின் ஏழாவது பழமையான விளையாட்டுக் கழகமும் ஆகும்..

இக்கழகம் தனது உச்சநிலை வெற்றியை 2000களில் அடைந்தது. இக்காலகட்டத்தில் அ தொடரில் மூன்று தடவைகள் ஐந்தாம் நிலையைப் பிடித்தது. அத்துடன் 2005–06 ஐரோப்பியக் கிண்ணப் போட்டிகளில் 16 அணிகளின் சுற்றில் இடம் பிடித்தது. 

ஐரோப்பியப் போட்டிகளில், இவ்வணி ஐந்து தடவைகள் யூஈஎஃப்ஏ கிண்ண/ஐரோப்பா லீக் போட்டிகளில் விளையாடியது. 2007 ஆம் ஆண்டில் யூஈஎஃப்ஏ தரவரிசையில் 51-வது இடத்தைப் பிடித்தது.

## மேற்கோள்கள்

பகுப்பு:இத்தாலியில் விளையாட்டு
பகுப்பு:காற்பந்தாட்டக் கழகங்கள்
இபுதோ தங்ஜிங் கோயில்

**இபுது தங்ஜிங் கோயில்** அல்லது **தங்ஜிங் பிரபு கோயில்** (Ebudhou Thangjing Temple) என்பது பண்டைய இராச்சியமான மொய்ராங்கின் (இன்றைய மொய்ராங் நகரம்) பண்டைய தேசிய தெய்வமான இபுது தங்ஜிங் என்பவருக்கு அர்ப்பணிக்கப்பட்ட ஒரு பெரிய பழங்கால கோயில் ஆகும். இலாய் அரோபாவின் சிறந்த பெரிய இசை விழாவும், நடன மத விழாவும் தொடங்கும் மே முதல் சூலை வரை கோயிலுக்குச் செல்ல சிறந்த நேரமாகும். இது ஒவ்வொரு ஆண்டும் ஆயிரக்கணக்கான சுற்றுலாப் பயணிகளை ஈர்க்கிறது. குறிப்பாக வரலாற்றாசிரியர்கள் மற்றும் தொல்பொருள் ஆராய்ச்சியாளர்கள் .   இங்கு அதிக அளவில் வருகை புரிகின்றனர். 

புகழ்பெற்ற தொன்மத்தின் படி இந்தக் கோயில் புகழ்பெற்ற குமான் இளவரசன் கம்பாவும், மொய்ராங் இளவரசி தோய்பியும் நடனம் ஆடிய இடமாகும்.     

## மேலும் காண்க
* கொந்தௌஜம் இலாய்ரெம்பி ஜி குபாம் 
* இயாங்தாங் இலாய்ரெம்பி கோயில் 
* சனமாகி கோயில் 
* சனமாகி கியோங் கோயில்

## மேற்கோள்கள்

பகுப்பு:இந்தியக் கோயில்கள்
பகுப்பு:மணிப்பூரில் பண்பாடு
இலாய் அரோபா

வலது|thumb|300x300px| இலாய் அரோபா
வலது|thumb| இலாய் அரோபா திருவிழாவில் இலாய் இலம்தோக்பா விழா
**இலாய் அரோபா** என்பது மணிப்பூர் மக்களுடன் தொடர்புடைய ஒரு திருவிழாவாகும். இது சனமாகிசத்தின் பாரம்பரிய தெய்வங்களான உமாங் இலாயைப் பிரியப்படுத்த கொண்டாடப்படுகிறது.   மணிப்புரிய மொழியில் இலாய் அரோபா என்பது "கடவுள்களை மகிழ்ச்சியுறச் செய்வது எனப் பொருள்படும்". 

## பின்னணி
இலாய் அரோபா என்பது பண்டைய காலங்களிலிருந்தே கவனிக்கப்படும் மணிப்புரியத்தின் ஒரு சடங்கு விழாவாகும். இது படைப்பு புராணத்தின் ஒரு சடங்கு சட்டம். இது மணிப்பூரின் முழு கலாச்சாரத்தையும் பிரதிபலிக்கிறது . மேலும் மலைக்கும் சமவெளி மக்களுக்கும் இடையிலான நெருக்கமான உறவுகளை சித்தரிக்கிறது. இது உண்மையில் மத பாராயணம், பாரம்பரிய இசை, நடனம், பாரம்பரிய சமூக விழுமியங்கள்  பண்டைய கலாச்சார அம்சம் ஆகியவற்றின் கலவையாகும். 
thumb| விழாவில் நடனக் கலைஞர்கள்

## இலாய் அரோபா இசே
thumb| திருவிழாவில் பயன்படுத்தப்படும் இசைக்கருவியான பெனா
இலாய் அரோபா இசே என்பது ஓர் பிரபலமான நாட்டுப்புற பாடலாகும். இது முக்கியமாக இலாய் அரோபாவின் போது இசைக்கப்பட்டது. இந்த பாடலில் சிற்றின்ப மாயவாதம் பற்றிய மறைக்கப்பட்ட குறிப்புகளுடன் பாடல் உள்ளது. பாடலின் முக்கிய தரம் அதன் இசைக்குரிய தாளமாகும். 

## மேலும் காண்க

* Kshetrimayum, Otojit. (2014). *Ritual, Politics and Power in North East India: Contexualising the Lai Haraoba of Manipur*. New Delhi: Ruby Press & Co.

## மேற்கோள்கள்

*

## மேலும் படிக்க
* Kshetrimayum, Otojit. (2014). *Ritual, Politics and Power in North East India: Contexualising the Lai Haraoba of Manipur*. New Delhi: Ruby Press & Co.

பகுப்பு:மணிப்பூர்
பகுப்பு:மணிப்பூரில் பண்பாடு
சுபாஷ் படைப்பிரிவு

**சுபாஷ் படைப்பிரிவு** (Subhas Brigade) அல்லது **1 வது கொரில்லா ரெஜிமென்ட்** என்பது இந்திய தேசிய இராணுவத்தின் (ஐ.என்.ஏ) ஒரு பிரிவாகும். இந்த பிரிவு 1943 ஆம் ஆண்டில் உருவாக்கப்பட்டது. மேலும் அந்த நேரத்தில் இராணுவத்தின் உச்ச தளபதியாக இருந்த இந்திய சுதந்திரத் தலைவர் சுபாஷ் சந்திர போஸுக்குப் பிறகு அதிகாரப்பூர்வமற்ற முறையில் சுபாஷ் படைப்பிரிவு இருந்தது எனக் குறிப்பிடப்பட்டது. இம்பால் தாக்குதலில் இரண்டாவது ஐ.என்.ஏவின் முதல் மற்றும் முக்கிய உறுதிப்பாடாக இந்த பிரிவு இருந்தது. மேலும் ஆசாத், காந்தி, நேரு போன்றப் படைப்பிரிவுகளுடன்,  யப்பானிய பேரரசின் இராணுவத்தின் யு-கோ தாக்குதலுக்கு இராணுவத்தின் பங்களிப்பும் அளித்தது. 

ஷா நவாஸ் கான் தலைமையில் படை மூன்று படைப்பிரிவாக பிரிக்கப்பட்டது. சனவரி 1944 தொடக்கத்தின் போது, இது மியான்மரின் யங்கோனை அடைந்தது. ஹகாவிற்கு அருகே மியான்மருக்கும் இந்தியாவிற்கும் இடையிலான எல்லையைக் காக்க இரண்டு படைப்பிரிவுகள் நிலை நிறுத்தப்பட்டது. மூன்றாவது கலதன் ஆற்றின் குறுக்கே இந்தியாவிற்கு முன்னேறியது படைப்பிரிவுகள் பின்னர் இம்பாலிலும், கோஹிமா யுத்தத்திலும் பங்கேற்றன. அங்கு இவர்கள் ஆதரித்த யப்பானிய படைகளுடன் பின்வாங்க வேண்டிய கட்டாயம் ஏற்பட்டது. இந்த போர்கள் மியான்மர் முற்றுகையின் திருப்புமுனையை குறித்தது. 

சுபாஷ் சந்திர போஸ் தனது பயரை இப்படைப் பிரிவுக்கு  வைக்க போஸ் விரும்பவில்லை,  ஆனாலும் பெயர் வைக்கப்பட்டது. 

## மேற்கோள்கள்

## ஆதாரங்கள்
* 
* Getz, Marshall J., *Subhas Chandra Bose: A Biography*, 2002 (), quoted in a Stone & Stone review by Bill Stone.

பகுப்பு:இந்திய தேசிய ராணுவம்
பகுப்பு:இந்திய விடுதலைப் போராட்டம்
சாட் அல் அராப் ஆறு

**சாட் அல் அராப் ஆறு** (**Shatt al-Arab** (, *River of the Arabs*), இதனை ஆர்வாந்து ரூத்  (**Arvand Rud**) என்றும் அழைப்பர் (, *Swift River*), ஈராக்கில் பாயும் புறாத்து ஆறு, டைகிரிசு ஆறுகள் மற்றும் ஈரானின் காருன் ஆறு தெற்கு ஈராக்கில் பசுரா நகரத்திற்கு அருகில் அல்-குர்னாப் எனுமிடத்தில் கலந்து சாட் அல் அராப் ஆறு எனப்பெயர் பெறுகிறது. சாட் அல் அராப் ஆறு தெற்கு ஈராக்கில் 200 கிலோ மீட்டர் (120 மைல்) தொலைவிற்கு பாய்ந்து பின்னர் பாரசீக வளைகுடாவில் கலக்கிறது. இதன் வடிநிலப்பரப்பு 8,84,000 சதுர கிலோ மீட்டர்  (3,41,000 சதுர மைல்) ஆகும்.

## மேற்கோள்கள்

## ஆதாரங்கள்
* 
* 
* 
* 
* 

## வெளி இணைப்புகள்

* ICE case: Iran–Iraq War and Waterway rights
* The Iran–Iraq border, 1639–1992, archive 

பகுப்பு:ஆசிய ஆறுகள்
பகுப்பு:மத்திய கிழக்கின் புவியியல்
பகுப்பு:மேற்கு ஆசியாவின் புவியியல்
பகதூர் குழு

பகதூர் படைப்பிரிவு (Bahadur Group) அல்லது **சிறப்பு சேவைகள் குழு**, என்பது இந்திய தேசிய இராணுவத்திலிருந்த ஒரு சிறப்புப் படைப் பிரிவாகும். இது முன்னணி உளவு வேலை, எதிரிகளை அடிபணிய வைத்தல், நாசவேலை போன்ற நடவடிக்கைகளை மேற்கொண்டு வந்தது. கர்னல் சௌகத் அயாத் மாலிகோப் என்பவர் பவல்பூர் தலைமையிலான பகதூர் படைப்பிரிவின் ஒரு பிரிவு, ஏப்ரல் 14, 1944 இல் மொய்ராங்கில் நாடு கடந்த இந்திய அரசின் கொடியை உயர்த்திய பெருமைக்குரியது. இந்த நிகழ்வு ஒரு சுதந்திர இந்திய அரசாங்கத்தால் இந்திய மண்ணை விடுவித்த முதல் நிகழ்வுகளில் ஒன்றாக ஏற்றுக்கொள்ளப்பட்டது.

பகுப்பு:இந்திய தேசிய ராணுவம்
பகுப்பு:இந்திய விடுதலைப் போராட்டம்
கேரள கோயில் திருவிழாக்கள்

[thumb| [திரிச்சூர் பூரம் ]]
'கடவுளின் சொந்த நாடு' என்று அழைக்கப்படும் கேரளத்தில் பல இந்து கோவில்கள் உள்ளன. பல கோயில்களில் தனித்துவமான மரபுகள் உள்ளன. பெரும்பாலான கோயில்களில் ஆண்டின் குறிப்பிட்ட நாட்களில் திருவிழாக்களை நடக்கின்றன. கோயில் திருவிழாக்கள் பொதுவாக பல நாட்கள் நடக்கின்றன. இந்த திருவிழாக்களின் பொதுவான பண்பாக விழாவின் துவக்கமாக கோயிலில் கொடியை ஏற்றுவதும், பின்னர்  திருவிழாவின் இறுதி நாளில் அது கீழ் இறக்கப்படுவதும் வழக்கம். கேரளத்தின் மிகப்பெரிய திருவிழா திரிபுனிதுரா ஸ்ரீ பூர்நாத்ராயீச கோவிலின் விருச்சிகோல்சம் ஆகும். சில திருவிழாக்களில் பூரம் நடக்கிறது. இவற்றில் மிகவும் பிரபலமானவை திரிச்சூர் பூரம். இது நடக்ககும் கோயில்கள் வழக்கமாக விழாக்களின் ஒரு பகுதியாக குறைந்தது ஒரு ஆடம்பரமான கேப்பரிசன் யானையை கொண்டதாக இருக்கும். கோயிலில் உள்ள உற்சவரின் சிலையானது இந்த யானையின் மேல் ஏற்றி கிராமப்புறங்களைச் சுற்றி ஊர்வலமாக எடுத்துச் செல்லப்படும். ஊர்வலம் கோயிலைச் சுற்றியுள்ள வீடுகளுக்கு அருகில் செல்லும்போது, மக்கள் பொதுவாக அரிசி, தேங்காய் போன்ற பிற பிரசாதங்களை கடவுளுக்கு வழங்குவார்கள். ஊர்வலத்தின்போது பெரும்பாலும் பஞ்சரி மேளம் அல்லது பஞ்ச வாத்தியம் போன்ற பாரம்பரிய இசைக்கருவிகள் இசைக்கப்படும். கேரளத் திருவிழாக்களில் உள்ள பன்முகத்தன்மை அனுபவமானது உலகம் முழுவதும் பிரபலமாக உள்ளது. 

## முக்கிய கோயில் திருவிழாக்கள்
கேரளம் முழுவதும் கொண்டாடப்படும் பொதுவான சமய-கலாச்சார விழாக்கள்: 

கேரளத்தின் முக்கிய கோயில் திருவிழாக்கள்:  

## குறிப்புகள்

பகுப்பு:கேரள இந்து திருவிழாக்கள்